ಡಬ್ಲಿನ್ ವಲಸೆಗಾರಿಕೆಯ ಒಂದು ಸುದೀರ್ಘ ಇತಿಹಾಸವನ್ನು ಹೊಂದಿದೆ. ಇದು 1990ರ ದಶಕದ ಪ್ರಾರಂಭದವರೆಗೂ ಮುಂದುವರೆಯಿತು. ಅಂದಿನಿಂದ ವಲಸೆಗಾರಿಕೆಯ ಜಾಲವು ಹರಡಿದೆ ಹಾಗು ಇದೀಗ ಡಬ್ಲಿನ್ ವಲಸಿಗರ ಗಮನಾರ್ಹ ಜನಸಂಖ್ಯೆಯನ್ನು ಹೊಂದಿದೆ. ನಗರದಲ್ಲಿರುವ ವಿದೇಶಿ ಪ್ರಜೆಗಳು ಮೂಲತಃ ಯುವಕರು ಹಾಗು ಅವಿವಾಹಿತರು. ಇವರಲ್ಲಿ ಹೆಚ್ಚಿನ ಮಂದಿ ಐರೋಪ್ಯ ಒಕ್ಕೂಟದಿಂದ ಬಂದವರು. ವಿಶೇಷವಾಗಿ ದಿ ಯುನೈಟೆಡ್ ಕಿಂಗ್ಡಂ, ಪೋಲಂಡ್ ಹಾಗು ಲಿಥುವಾನಿಯದಿಂದ ಬಂದ ಪ್ರಜೆಗಳು. ಯುರೋಪ್ ನ ಹೊರಭಾಗದಿಂದಲೂ ಒಂದು ಗಮನಾರ್ಹ ಸಂಖ್ಯೆಯ ವಲಸಿಗರಿದ್ದಾರೆ, ವಿಶೇಷವಾಗಿ ಚೀನಾ, ನೈಜೀರಿಯ, ಬ್ರೆಜಿಲ್, ಆಸ್ಟ್ರೇಲಿಯ, ಹಾಗು ನ್ಯೂಜಿಲೆಂಡ್. ಮಧ್ಯ ಡಬ್ಲಿನ್‌ನ ಒಂದು ಭಾಗವನ್ನು ಲಿಟಲ್ ಆಫ್ರಿಕ ಎಂದು ಕರೆಯಲಾಗುತ್ತದೆ. ರಿಪಬ್ಲಿಕ್ ಆಫ್ ಐರ್ಲೆಂಡ್ ನ ಜನಸಂಖ್ಯೆಯಲ್ಲಿ 10%ನಷ್ಟು ವಿದೇಶಿ ಪ್ರಜೆಗಳಿದ್ದಾರೆ, ಇದಲ್ಲದೆ ರಾಷ್ಟ್ರದ ಇತರ ಭಾಗಗಳಿಗಿಂತ ಡಬ್ಲಿನ್ ಹೆಚ್ಚಿನ ಪ್ರಮಾಣದಲ್ಲಿ ಹೊಸ ಆಗಮನಗಳಿಗೆ ತವರಾಗಿದೆ - ಉದಾಹರಣೆಗೆ, ಐರ್ಲೆಂಡ್ ನ ಏಶಿಯನ್ ಜನಸಂಖ್ಯೆಯಲ್ಲಿ 60%ನಷ್ಟು ಡಬ್ಲಿನ್‌ನಲ್ಲಿ ವಾಸಿಸುತ್ತಾರೆ. ಹಾಗಿದ್ದರೂ ಒಟ್ಟಾರೆ ಜನಸಂಖ್ಯೆಯಲ್ಲಿ 40%ಗಿಂತ ಕಡಿಮೆ ಜನರು ಗ್ರೇಟರ್ ಡಬ್ಲಿನ್ ಏರಿಯಾದಲ್ಲಿ ವಾಸಿಸುತ್ತಾರೆ. ಕಳೆದ 2006ರ ಹೊತ್ತಿಗೆ, ರಾಷ್ಟ್ರದಲ್ಲಿ ವಿದೇಶಿ ಸಂಜಾತ ಜನಸಂಖ್ಯೆಯ ಶೇಕಡಾವಾರು 14.5%ನಷ್ಟು ಹೆಚ್ಚಿದರೆ,ಡಬ್ಲಿನ್ ನಲ್ಲಿ 17.3%ನಷ್ಟು ಹೆಚ್ಚಿತು.

ಹವಾಮಾನ
ಸಂವಹನ ಹಾಗು ಮಾಧ್ಯಮ
ಜನಸಂಖ್ಯಾಶಾಸ್ತ್ರ
ಶಾಪಿಂಗ್